ประจำเดือนมาผิดปกติค่ะมีลิ่มเลือดเป็นก้อนเเละเป็นหลายวันมากค่ะประมาณ15-20วันต่อครั้งแต่ไม่มีอาการปวดท้องรอบเดือนค่ะ
สวัสดีค่ะ เลือดประจำเดือนปกติควรจะมาแค่ 3-7 วันแล้วหยุดสนิท ไม่มีออกกระปริดกระปรอยจากช่องคลอดอีกการมีเลือดออกมาติดต่อกัน 15-20 วันนั้นเป็นความผิดปกติค่ะ อาจจะมีสาเหตุที่พบได้บ่อยเช่นเนื้องอกมดลูก เนื้องอกปากมดลูก ถุงน้ำรังไข่ชนิดสร้างฮอร์โมน การติดเชื้อของช่องคลอดหรือปากมดลูก อวัยวะภายในอุ้งเชิงกรานอักเสบ หรือเป็นภาวะแทรกซ้อนจากการตั้งครรภ์เช่นแท้งหรือท้องนอกมดลูก เป็นต้น ซึ่งควรไปพบแพทย์เพื่อตรวจหาสาเหตุที่แน่ชัดและรักษาตามสาเหตุนั้นๆ ไม่ควรปล่อยทิ้งไว้เด็ดขาดหากเลือดออกมาเป็นลิ่มเลือด ร่วมกับปวดท้องน้อย ซีด เพลียจากการเสียเลือด ควรรีบไปพบแพทย์ และเบื้องต้น ให้งดการมีเพศสัมพันธ์ไปก่อน ยังไม่ซื้อยาปรับฮอร์โมนใดๆมาใช้เอง